VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS

DIREKTORIUS

ĮSAKYMAS

DĖL Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2010 m. sausio 8 d. įsakymo Nr. V-35 „Dėl SAV pranešimo apie savarankiškai dirbančius asmenis pateikimo taisyklių patvirtinimo" pakeitimo

2017 m. d. Nr. V-

Vilnius

1. P a k e i č i u SAV pranešimų apie savarankiškai dirbančius asmenis pateikimo taisykles, patvirtintas Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2010 m. sausio 8 d. įsakymu Nr. V-35 „Dėl SAV pranešimo apie savarankiškai dirbančius asmenis pateikimo taisyklių patvirtinimo“:

1.1. išdėstau 1 punktą taip:

„1. SAV pranešimų apie savarankiškai dirbančius asmenis pateikimo taisyklės (toliau – Taisyklės) nustato duomenų apie savarankiškai dirbančių asmenų valstybiniam socialiniam draudimui deklaruojamas pajamas ir valstybinio socialinio draudimo įmokas (pensijų, ligos, motinystės ir nedarbo socialinio draudimo įmokos) bei papildomas pensijų kaupimo dalyvio lėšomis mokamas įmokas (toliau visos šios įmokos – socialinio draudimo įmokos) pateikimo Valstybinio socialinio draudimo fondo valdybos prie Socialinės apsaugos ir darbo ministerijos teritoriniams skyriams (toliau – Fondo valdybos teritoriniai skyriai) tvarką.“;

1.2. išdėstau 3 punktą taip:

„3. Šiose Taisyklėse vartojamos sąvokos:

Valstybiniam socialiniam draudimui deklaruojamos pajamos – pajamos, nuo kurių pagal Valstybinio socialinio draudimo įstatymo nuostatas skaičiuojamos ir mokamos socialinio draudimo įmokos, taip pat individualios įmonės savininko, mažosios bendrijos nario ar ūkinės bendrijos tikrojo nario išsiimta asmeniniams poreikiams lėšų suma.

Išsiimta asmeniniams poreikiams lėšų suma – individualios įmonės savininko iš individualios įmonės, ūkinės bendrijos tikrojo nario iš ūkinės bendrijos ar mažosios bendrijos nario iš mažosios bendrijos gauta suma, neviršijanti sumos, nuo kurios pagal Valstybinio socialinio draudimo įstatymo nuostatas skaičiuojamos ir mokamos individualios įmonės savininko, ūkinės bendrijos tikrojo nario ar mažosios bendrijos nario socialinio draudimo įmokos, kuri pagal Gyventojų pajamų mokesčio įstatymo 2 straipsnio 34 dalį laikoma su darbo santykiais ar jų esmę atitinkančiais santykiais susijusiomis pajamomis.

Kitos sąvokos suprantamos taip, kaip jos apibrėžtos šių Taisyklių 2 punkte nurodytuose teisės aktuose.“;

1.3. išdėstau 4.1 papunktį taip:

„4.1. draudėjai – individualios įmonės; mažosios bendrijos; tikrosios ūkinės bendrijos; komanditinės ūkinės bendrijos; asmenys, kurie verčiasi individualia veikla, kaip ji apibrėžta Gyventojų pajamų mokesčio įstatyme (advokatai, advokatų padėjėjai, notarai, antstoliai ir kiti asmenys, išskyrus verslo liudijimus turinčius asmenis (toliau – asmenys, kurie verčiasi individualia veikla); fiziniai asmenys, kurie verčiasi individualia žemės ūkio veikla, kai žemės ūkio valdos ar ūkio ekonominis dydis pagal valstybės įmonės Žemės ūkio informacijos ir kaimo verslo centro atliktus skaičiavimus už praėjusių metų mokestinį laikotarpį nuo sausio 1 d. iki gruodžio 31 d. yra lygus 4 ekonominio dydžio vienetams arba didesnis (toliau – ūkininkai ir jų partneriai); šeimynos;“

1.4. išdėstau 5 punktą taip:

„5. SAV pranešimus apie savarankiškai dirbančius asmenis (toliau – SAV pranešimas) pateikti privalo:

5.1. individualios įmonės, mažosios bendrijos, tikrosios ūkinės bendrijos, komanditinės ūkinės bendrijos, kai individualios įmonės savininkas, mažosios bendrijos narys ar ūkinės bendrijos tikrasis narys per kalendorinį mėnesį išsiima asmeniniams poreikiams lėšų sumą, nuo kurios sumoka socialinio draudimo įmokas, išskyrus 6 punkte numatytą išimtį;

5.2. asmenys, kurie verčiasi individualia veikla, kai socialinio draudimo įmokas apskaičiuoja ir sumoka avansu, atsižvelgiant į tą mėnesį gautas (uždirbtas) pajamas;

5.3. ūkininkai ir jų partneriai, kai socialinio draudimo įmokas apskaičiuoja ir sumoka nuo jų pačių pasirinktos sumos pagal tą mėnesį gautas (uždirbtas) pajamas;

5.4. šeimynos, kai už šeimynos dalyvį socialinio draudimo įmokas už mėnesį apskaičiuoja ir sumoka nuo sumos, didesnės negu Vyriausybės tvirtinamos einamųjų metų draudžiamosios pajamos;

5.5. draudėjai, kurie neteikė nei SAV pranešimų pagal šių Taisyklių 5.1-5.4 papunkčius, nei Valstybinei mokesčių inspekcijai duomenų apie individualios veiklos pajamas, gautas (uždirbtas) mokestinio laikotarpio mėnesiais, taip pat draudėjai, kurie teikė SAV pranešimus pagal Taisyklių 5.1-5.4 papunkčius, tačiau juose pateikti duomenys nesutampa su Valstybinei mokesčių inspekcijai deklaruota pajamų metine suma ar išsiimta asmeniniams poreikiams lėšų suma, nuo kurios skaičiuojamos ir mokamos socialinio draudimo įmokos.“;

1.5. išdėstau 15.6 papunktį taip:

„15.6. laukelyje A37 nurodoma, kokia valiuta - litais ar eurais - įrašomos valstybiniam socialiniam draudimui deklaruojamų pajamų ir socialinio draudimo įmokų sumos. Jeigu pildoma už laikotarpį iki 2014-12-31 – sumos nurodomos litais, centų tikslumu;“

1.6. išdėstau 15.7 papunktį taip:

„15.7. laukelyje A23 nurodoma laukelyje A35 nurodytu laikotarpiu valstybiniam socialiniam draudimui deklaruojamų pajamų suma eurais, euro centų tikslumu. Jeigu pildoma už laikotarpį iki 2014-12-31 – sumos nurodomos litais, centų tikslumu;“

1.7. išdėstau 15.10 papunktį taip:

„15.10. laukelyje P11 nurodoma savarankiškai dirbančio asmens visa SAV pranešimo lape nurodytų valstybiniam socialiniam draudimui deklaruojamų pajamų suma eurais, euro centų tikslumu (A23 laukelių suma). Jeigu pildoma už laikotarpį iki 2014-12-31 – sumos nurodomos litais, centų tikslumu;“

1.8. išdėstau 16.1 papunktį taip:

„16.1. kai einamaisiais metais tikslinami šių Taisyklių 5.1-5.4 papunkčiuose nustatytais atvejais už einamųjų metų mėnesius pateikto SAV pranešimo duomenys, SAV pranešimo laukelyje M1 pažymima „x“, laukelyje A28 nurodomi kalendoriniai metai, už kuriuos tikslinami duomenys, laukelyje A35 nurodomas mėnuo, už kurį tikslinami duomenys, o laukelyje A23 nurodoma savarankiškai dirbančio asmens valstybiniam socialiniam draudimui deklaruojamų pajamų suma, įvertinus jos pokytį, už atitinkamą mėnesį, laukelyje A24 – socialinio draudimo įmokų suma, įvertinus jos pokytį, už atitinkamą mėnesį (laukelis A24 gali būti nepildomas), laukelyje P11 nurodoma visa nurodytų valstybiniam socialiniam draudimui deklaruojamų pajamų suma eurais, euro centų tikslumu (A23 laukelių suma), laukelyje P12 nurodoma visa apskaičiuotų socialinio draudimo įmokų suma eurais, euro centų tikslumu (A24 laukelių suma);“

1.9. išdėstau 16.2 papunktį taip:

„16.2. kai tikslinami šių Taisyklių 5.5 papunktyje nustatytais atvejais už praėjusius ataskaitinius metus pateikto SAV pranešimo duomenys ar pasibaigus einamiesiems metams šių Taisyklių 5.1-5.4 papunkčiuose nustatytais atvejais už einamųjų metų mėnesius pateikto SAV pranešimo duomenys, SAV pranešimo laukelyje M2 pažymima „x“, laukelyje A28 nurodomi kalendoriniai metai, už kuriuos tikslinami duomenys, laukelyje A35 nurodomi kalendorinių metų, už kuriuos tikslinami duomenys, mėnesiai, o laukelyje A23 nurodoma valstybiniam socialiniam draudimui deklaruojamų pajamų suma, įvertinus jos pokytį, už atitinkamą mėnesį, laukelyje A24 – socialinio draudimo įmokų suma, įvertinus jos pokytį, už atitinkamą mėnesį (laukelis A24 gali būti nepildomas), laukelyje P11 nurodoma visa nurodytų valstybiniam socialiniam draudimui deklaruojamų pajamų suma eurais, euro centų tikslumu (A23 laukelių suma), laukelyje P12 nurodoma visa apskaičiuotų socialinio draudimo įmokų suma eurais, euro centų tikslumu (A24 laukelių suma). Jeigu tikslinama už laikotarpį iki 2014-12-31 – sumos nurodomos litais, centų tikslumu.“

2. Į p a r e i g o j u:

2.1. Fondo valdybos Teisės skyrių pateikti šį įsakymą Teisės aktų registrui;

2.2. Fondo valdybos Komunikacijos skyrių šį įsakymą paskelbti Fondo valdybos interneto svetainėje ir Valstybinio socialinio draudimo fondo administravimo įstaigų intraneto svetainėje;

2.3. Fondo valdybos Informacinės sistemos eksploatavimo ir informacijos valdymo skyrių šį įsakymą išsiųsti Fondo valdybos direktoriaus pavaduotojams, Fondo valdybos skyriams, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms bei Lietuvos Respublikos socialinės apsaugos ir darbo ministerijai.

Direktorius Mindaugas Sinkevičius